Laistų geležinkelio tiltas
Laistų geležinkelio tiltas – Klaipėdos–Tilžės geležinkelio linijos tiltas per Smeltalės upę Klaipėdos rajono savivaldybėje, paribyje su Klaipėda, Laistų kaime. Kultūros paveldo objektas, architektūros ir inžinerijos paminklas (unikalus Nr. 39435). Į šiaurę nuo tilto yra buvusi Laistų geležinkelio stotelė, į šiaurės vakarus nuo jo yra Laistų Sodybos – kolektyvinių sodų gyvenvietė. Tai trijų tarpatramių, dviejų taurų arkinis tiltas, vedantis ne tik virš upės, bet ir virš žvyrkelio. Į gyvenvietę vedantis žvyrkelis po tiltu praeina labai nedideliame aukštyje (tai riboja paties tilto aukštis).